L'extensa xarxa de centres de formació de persones adultes que existeix arreu del país, fa convenient, per a la seva bona administració, articular mecanismes de coordinació, referits a aspectes específics d'ordenació educativa i de la seva organització i funcionament, de forma semblant a l'existent per a d'altres centres dependents del Departament d'Educació.
L'objecte d'aquesta Ordre és la creació de les juntes de directors i directores de centres de formació de persones adultes dependents del Departament d'Educació.
Les juntes de directors i directores de centres de formació de persones adultes dependents del Departament d'Educació són uns òrgans consultius i d'assessorament del Departament d'Educació en aquells temes de caràcter general que incideixin en l'organització i funcionament dels centres de formació de persones adultes.
S'han de constituir les juntes següents:
a) Les juntes territorials de directors i directores de centres de formació de persones adultes.
b) La junta central de directors i directores de centres de formació de persones adultes.
Es poden constituir juntes de zona d'acord amb el procediment previst a l'article 11 d'aquesta Ordre.
La junta central té les funcions següents:
a) Servir de canal d'informació i proposta entre la conselleria i els centres de formació de persones adultes.
b) Elaborar estudis, informes i propostes relatius a la formació de persones adultes.
c) Tractar els temes d'organització i funcionament dels centres de formació de persones adultes.
d) Aconsellar i assessorar els òrgans directius de la conselleria en els temes que aquests els presentin.
e) Elevar estudis i suggeriments sobre temes educatius que els siguin propis.
5.1 La junta central estarà integrada per:
Dos representants de cadascuna de les juntes territorials de Barcelona I (ciutat), Barcelona II (comarques), Maresme-Vallès Oriental, Baix Llobregat-Anoia i Vallès Occidental.
Un representant de cadascuna de les juntes territorials de Girona, Lleida, Tarragona i Terres de l'Ebre.
El director general d'Ensenyaments Professionals, Artístics i Especialitzats, que la convocarà i presidirà.
5.2 El nomenament ho serà per un període de quatre anys, renovable per períodes d'igual durada.
Cada dos anys es renovarà la meitat dels membres.
5.3 En funció dels temes a tractar, poden ser convidats a les sessions les persones pertinents del Departament d'Educació.
6.1 La junta central pot funcionar en ple i en comissions.
6.2 Les comissions i el seu sistema de funcionament els establirà la mateixa junta.
El director general d'Ensenyaments Professionals, Artístics i Especialitzats podrà designar un representant a cada comissió.
La junta central es reunirà, amb caràcter ordinari, dues vegades durant el curs escolar i de manera extraordinària sempre que ho consideri necessari el director general d'Ensenyaments Professionals, Artístics i Especialitzats, o ho demani un terç dels seus representants.
Funcions de les juntes territorials
Les juntes territorials tenen les funcions següents:
a) Tractar els temes d'organització i funcionament dels centres de formació de persones adultes dependents del Departament d'Educació.
b) Aconsellar i assessorar el director o directora dels serveis territorials en els temes que aquest o aquesta els presentin.
c) Elevar estudis i suggeriments sobre temes educatius que els siguin propis.
Composició de les juntes territorials
9.1 En l'àmbit de cada servei territorial, el conjunt de representants dels directors i directores dels centres de formació de persones adultes dependents del Departament d'Educació constituiran les juntes territorials.
a) Pels directors i directores, en nombre mínim de 2 i màxim de 4 representants de cada una de les juntes de zona i elegits per aquestes.
El nombre dels representants de cada junta l'establirà el director o directora dels serveis territorials amb criteris de proporcionalitat.
De no estar constituïdes les juntes de zona, el director o directora dels serveis territorials convocarà l'elecció dels representants, per zones, i amb criteris de proporcionalitat, d'entre els directors i directores dels centres de formació de persones adultes dependents del Departament d'Educació.
b) El director o directora dels serveis territorials o persona en qui delegui, que la convocarà i presidirà.
d)També hi podran participar els inspectors i inspectores del servei territorial o altres persones que, pel seu càrrec i/o representativitat, es consideri necessari convocar en funció de les matèries a tractar.
Un dels directors o directores designats actuarà com a secretari o secretària.
La junta territorial es reunirà, amb caràcter ordinari, una vegada cada trimestre del curs escolar i, de manera extraordinària, sempre que ho consideri necessari el director o directora dels serveis territorials, o ho demani un terç dels seus representants.
Constitució i distribució de les juntes de zona
11.1 Correspon al director o a la directora general d'Ensenyaments Professionals, Artístics i Especialitzats, mitjançant resolució publicada en el Diari Oficial de la Generalitat de Catalunya, autoritzar la constitució de les juntes de zona de directors i directores de centres de formació de persones adultes.
11.2 Correspon al director o a la directora de cadascun dels serveis territorials decidir el nombre de juntes de zona a constituir, en atenció a criteris geogràfics i demogràfics i segons els nombre i distribució dels centres de formació de persones adultes dependents del Departament d'Educació.
Composició de les juntes de zona
Les juntes de zona estaran integrades per la totalitat dels directors i directores dels centres de formació de persones adultes dependents del Departament d'Educació de la zona respectiva.
Quan el director o la directora dels serveis territorials o bé un inspector o inspectora d'educació en representació seva, assisteixi a una sessió de la junta de zona, la presidirà.
13.1 Les juntes de zona tenen les següents funcions:
a) Elaborar estudis, informes i propostes sobre temes educatius específics dels centres de formació de persones adultes de la zona.
b) Servir de canal d'informació i proposta en relació a la junta territorial que li correspongui.
El director o la directora dels serveis territorials pot designar un representant de l'Administració a cada comissió.
Quan una persona membre de les juntes previstes en aquesta disposició no pugui assistir a una sessió a la qual hagi estat convocada, podrà delegar la seva representació en un altre director o directora que pertanyi a la mateixa junta.
Per als aspectes no considerats en aquesta Ordre, el funcionament de les juntes s'ajustarà a les previsions que per als òrgans col·legiats fa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
Als únics efectes de possibilitar la participació prevista en aquesta Ordre i mentre restin aules no adscrites, aquestes s'entenen assimilades a un centre, i el o la responsable d'aula s'entén assimilat a director o directora.
La primera renovació de la junta central es farà als dos anys de la seva constitució i afectarà als directors o directores que es determini mitjançant sorteig.
Es faculta la Direcció General d'Ensenyaments Professionals, Artístics i Especialitzats per a què dicti les Resolucions necessàries per al desenvolupament i execució d'aquesta ordre.